Diari Oficial de la Generalitat Valenciana


Sumari del DOGV 9883, del 02-07-2024 (2024/6403)

DECRET 72/2024, de 28 de juny, del Consell, de modificació del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2024/06/28/72/dof/vci/html**

### Dades del document

Número de DOGV
:   9883

Data del DOGV
:   02-07-2024

Secció del DOGV
:   I. DISPOSICIONS GENERALS

Número del document
:   2024/6403

CVE
:   LMTP-Y-6568-8280

Data del document
:   28-06-2024

Organisme emissor
:   Conselleria d'Educació, Universitats i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Educació, Universitats i Ocupació
    * administració regional
    * organització administrativa
    * legislació

DECRET 72/2024, de 28 de juny, del Consell, de modificació del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. [2024/6403]  
  
Mitjançant el Decret 112/2023, de 25 de juliol, del Consell, es va establir l'estructura orgànica bàsica de la Presidència i de les conselleries de la Generalitat; posteriorment, a través del Decret 126/2023, de 4 d'agost, del Consell, es van modificar determinats aspectes d'aquell decret.  
Així mateix, mitjançant el Decret 136/2023, de 10 d'agost, del Consell, es va aprovar el Reglament orgànic i funcional de la Conselleria d'Educació, Universitats i Ocupació.  
Advertit que es requerix una major precisió entre les competències i funcions que en els esmentats decrets s'atribuïxen directament i simultàniament a la Secretaria Autonòmica d'Educació i a la Direcció General de Personal Docent, és convenient modificar-les mitjançant la present norma, amb l'adscripció directa de la competència de formació del professorat a esta secretaria autonòmica i l'eliminació d'esta en la Direcció General de Personal Docent.  
Així mateix, s'ha observat que, quan s'atribuïxen a la Direcció General de Personal Docent les competències i les funcions previstes en l'ordenament jurídic en matèria de planificació, programació, disseny, proposta i execució de la política de personal, han de limitar-se a la política de personal docent.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta conjunta del president de la Generalitat i del conseller d'Educació, Universitats i Ocupació, amb la deliberació prèvia del Consell, en la reunió del dia 28 de juny de 2024,  
  
  
DECRETE  
  
Article 1. Modificació del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, modificat pel Decret 126/2023, de 4 d'agost, del Consell, de modificació de determinats aspectes del Decret 112/2023  
Es modifica l'article 93, que queda redactat com s'indica en l'annex I d'este decret.  
  
Article 2. Modificació del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació  
Es modifiquen l'apartat 1 de l'article 7, el paràgraf inicial de l'article 8 i, d'este mateix article, se'n suprimixen les lletres k), l) i m) i es dona una nova redacció a la lletra k), i queden redactats com s'indica en l'annex II d'este decret.  
  
  
DISPOSICIÓ FINAL  
  
Única. Entrada en vigor  
El present decret entrarà en vigor el dia de la publicació en el Diari Oficial de la Generalitat Valenciana.  
  
Castelló de la Plana, 28 de juny de 2024  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER  
  
ANNEX I  
  
Modificació de l'article 93 del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, modificat pel Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell.  
  
«Article 93. Direcció General de Personal Docent  
  
La Direcció General de Personal Docent exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació, programació, disseny, proposta i execució de la política de personal docent, excepte en aquelles matèries atribuïdes a la conselleria amb competència en administració pública.»  
  
  
ANNEX II  
  
Modificació de l'apartat 1 de l'article 7 i de l'article 8 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació  
  
  
«Article 7. Secretaria Autonòmica d'Educació  
1. La Secretaria Autonòmica d'Educació és l'òrgan superior de la Conselleria d'Educació, Universitats i Ocupació que assumix, sota la superior direcció de la persona titular de la Conselleria, les competències que li atribuïx l'article 68 de la Llei del Consell en matèria de política educativa, formació professional, política lingüística, personal docent, personal no docent d'atenció educativa en centres docents i el foment de la participació dels diferents sectors de la comunitat educativa; així mateix, assumix directament la superior direcció de la inspecció educativa i la formació del professorat.»  
  
  
«Article 8. Direcció General de Personal Docent  
  
La Direcció General de Personal Docent exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació, programació, disseny, proposta i execució de la política de personal docent, excepte en aquelles matèries atribuïdes a la conselleria amb competència en administració pública; entre altres, exercirà les següents competències:  
  
(…)  
k) Qualsevol altra que li encarregue la persona titular de la conselleria o li conferisquen les disposicions vigents.»


Còpia Permalink ELI